Kanizsai K. József

**EMLÉKEK BÖRTÖNÉBEN**

egyfelvonásos

EMBER

LITERA

ELSŐ MAGYAR KARANTÉNSZÍNHÁZ

DRÁMAPÁLYÁZAT

2020

EMBER Tessék! Még ezt a piros lapot is nekem kell felragasztanom az ajtóra.

„Itt járványügyi megfigyelés alatt álló személy tartózkodik. Tilos a belépés”

Hmm, eszembe jut, a 60 években sárga cetlit kellet kiragasztani az ajtóra, ha a gyerek mumpszos lett.

Valamikor a hajó meg sárga zászlóval köthetett ki, ha karanténba kényszerült.

Hoppá nekem is van, egy sárga törülközöm, jó lesz zászlónak. Hiszen én s karanténba vagyok.

Hát ezt jól megszívtam, ahogy pestiesen mondják, de szerintem így mondják szerte a világban.

Nem elég, hogy öreg vagyok még ez a nyavalya koronavírus is betett. Főleg az öregeket támadja. Mondjuk fiatalokat is, de hála istennek ők ellenállóbak. Jobbak az immunrendszerük.

Pedig én is úgy voltam, remélem megúszom. Persze voltunk egypáran, aki ebben reménykedett.

Hát tévedtünk!

A TV és az internet ontja a javaslatokat.

Információból nincs hiány.

Ni csak itt írja a net, hogy 1720-ban Pestis aratott.

1820-ban a Colera.

1920-ban az Influenza és a Spanyolnátha, hát a spanyolnáthában jó pár millióan meghaltak.

2020-ban meg ez a fránya koronavírus tesz be az álmainknak.

EMBER Tv csak szóljon, ha valami fontos, akkor felerősítem, közben kóborlók az interneten.

Írják, hogy ellenőrizzem magam.

10 másodpercig tartsam vissza a lélegzetemet, és ha utána nem köhögök, stb. akkor nem vagyok fertőzött.

Tessék, én 25 másodpercig tartom, nem köhögök, és? Mégis be vagyok ide zárva. Igaz mondjuk a víz alatt sok a 25 másodperc.

Persze ne találkozzunk, ne érintsük meg egymást.

Francba ezzel a maszkkal, vajon kit fertőzhetek meg, mikor már évek óta egyedül élek.

Gyerekek is neten és telefonon tartják velem a kapcsolatot.

Az öcsém eljön, két-háromnaponta friss ételt hozz, nehogy éhen haljak.

Mintha éhes lennék.

Sajnos nincs étvágyam, alig eszem valamit, pedig én még abba a csoportba tartozom, aki megvehetné az étel.

Ennek ellenére nem spájzoltam sem cukrot, sem lisztet, WC papírt sem vettem. Na, bumm.

A hűtőm tele van.

Igaz, viszont van pár liter vírusölő barackpálinka formájában, és egy kis szilva is akad.

Kell egy kis Anti szérum a vírus ellen.

Ennek ellenére le vagyok lassulva, néha köhögök is, lázam egyelőre 35,7. Inkább kihűlés veszélye fenyeget, vagy csak szimplán rossz a lázmérő.

EMBER Ahogy a klasszikusok mondják „Állítsátok meg a világot! Ki akarok szállni” Nem gondoltam volna, hogy éppen egy vírus hallja meg a kiáltást.

Ez most megállítja a világot! Félő, hogy engem is.

Pedig én aztán optimista vagyok. Éppen a napokban vettem meg a nyári és a téli gumikat a kocsira. Elszállnak majd az árak, de lehet, hogy elkapkodtam és nem kellett volna.

Szomszéd már két napja kint tanyázik az erkélyen és énekel, mellé integet, hogy szálljak be a duettbe.

Ugyan, igaz, hogy van 4-5 ember, akit nem igazán kedvelek, de azért a többiek baját nem kéne még azzal is tetézni, hogy én énekelek.

Hamar elfáradok, és sokszor elbóbiskolok.

Milyen furcsa, több százezres, milliós városok néptelenednek el egyik percről a másikra.

Most hallom, hogy lesznek élelmiszerek, amiből hiány lehet.

Hát kórházi ágyakból kevesebb van, mint betegből, védőmaszkból is, lehetne sorolni.

Ah, karantén az egész város, meg az ország is, de talán a föld is.

Ráadásul az árak úgy felmentek a védőfelszereléseké, van, hogy 1500% és az állam engedi.

EMBER Munkahelyek, szolgáltatások szűnnek meg, óvodák, gyárak, iskolák zárnak be. Teszem hozzá helyesen. Csak sok embernek nincs tartaléka.

EMBER Nekem sincs semmi erőm.

Le kell kicsit ülnöm! Hiába fújnom kell egyet. Na, meg egyet innom, egy Pina Coládét.

Ki öblítem a számat, meg a fogamat is, utána simán lenyelem.

Fogam? Ugyan, már rég nincs saját fogam. Utána egy pohár pezsgőt apámra.

Ma van március 16, a születésnapja. 1926. március 16-án született.

Sajnos két és fél éve meghalt, 92 éves korában, mama meg három éve, 82 éves volt.

Nem is tudom, mit mondjak, hogy jó hogy nem élnek. Nem kell átvészelniük ezt a szörnyű járványt. Pedig nem volt egy –egyszerű életük.

Hiányoznak!..nagyon.

EMBER Nagyon nehéz életük volt, papa 103 hónapot töltött a Gulág fogolytáboraiban.

Mert fel kellett építeni a „Dicső Szovjetuniót” sok százezred magával.

Eszembe jut, mikor néztük a Tv-ben Sztrogoff Mihály televíziós sorozatot 1975-ben.

Papa mondta, hogy itt is voltam, meg ott is voltam, szinte újra élte a saját kalandjait.

Azért ez más volt, mint amit Jules Verne megálmodott.

Az ő története, nem a másik 400 ezer ember története, de igaz. Igaz, hogy közel 700 ezer ember, magyar ember került a Gulágra, és csak kb. 400 ezer tért haza. Persze, voltak, Felvidékiek, Erdélyiek, a Kárpát-medence minden szegletéből.

Leventeként, robbantásra képezték ki őket. Egy napig volt katona, Dráva Menti Légió. Át kellett, volna a Dráván úszni, a másik oldalon már a bolgárok voltak, velük szemben a németek, de nem kellett, hála istennek, biztos a vízbe veszett volna. Egy napot volt a fronton. Petriventei ember dobta fel.

Ah, ronda eset, nagyon.

EMBER Egy hetet töltött Nagykanizsán, itt hallgattak ki többedmagammal. Már tudta, mi folyik bent, aki kijött kérdezte tőle – vernek? - Vernek piszokul,- kapta a választ. Ennek tudatában ment be, az asztal mögött egy orosz tiszt ült, és egy tolmács.

Üljön le, - szólt a tolmács, - beszéljen. Nem szólt semmit, erre azt kérdi, oroszul, hogy- maga alszik? – Onspit? - még a fejével is intett az orosz tiszt felé. Majd magyarul kérdezi – válaszoljon, vagy maga alszik? - kérdezte. Majd ismét az orosz felé fordulva mondja – onspit. Erre ő is megszólalok,- ne, ja ne spavam (vagyis nem, nem alszom)- az orosz tiszt mindjárt megszólalt és kérdezte, hogy beszél-e oroszul. Persze, mondta, hogy nem beszél, de a horvát nyelv nagyon hasonlít rá. Kiküldtek, nem bántottak. Kanizsáról gyalog vittek Grácba, a mostani Szlovénián keresztül. Grácban ítéltek el 10 évre.

EMBER Majd Jugoszlávián, Románián keresztül vittek vagonokban Odessába.

Románia és a Szovjetunió határon meg kellett állniuk. Volt olyan fogoly, aki meghalt a vagonban és ott temették el, a töltés oldalában, jeltelenül. Talán még a mai napig is ott van.

A börtön nagy volt, sokan voltak, oroszokkal együtt, még a kenyeret is elvették tőlünk. Egy hónapot voltak a börtönben, innen elvittek őket egy iskolába. Nem volt semmijük, bakancs volt a feje alja. Nagyon sok katona esett fogságba. Szárított sós halat adtak, vizet nem, élete kockáztatásával kiugrott a sorból és egy konzervdobozból ihatott.

EMBER Majd irány Ázsia- Kazasztánba, Szilikinda, egy kis lágerébe kerültek, itt 70-80 rab volt. Magyar valami 5 volt összesen.

Mezőgazdasági láger volt, burgonya, gabona betakarítása, behordása volt a feladat, emellett még vályogot is vetettek.

A leves jó volt, de nem volt benne semmi, csak kása, meg kenyér, de ha nem volt meg a norma, akkor levettek a kenyérből. Általában mindig éheztek.

Itt fordult elő, hogy egy farkas egészen a lágerig jött, a katonák lóháton üldözőbe vették, és agyonverték, majd behozták a táborba.

Olyan éhínség volt, hogy az állatok kénytelenek voltak az emberlakta vidéken élelemhez jutni.

EMBER Innen Gizgazdámba került, itt nagyon sok rab volt, különböző náció, sok volt a köztörvényes, tolvaj, rabló, gyilkos. Bányák voltak itt, rézbányák. Mikor rágyújtott az ember egy szál cigarettára, édes volt a szája. Itt látott először embert megölni.

EMBER Egy rab nem akart kimenni, dolgozni, a kísérő tiszt szólt a kapuőrnek, lője le, de ő nem tette.

Ekkor megbilincselték a rabot, és kilökték a kapun, de folyton kilépett a sorból valami

2-3-szor. Ekkor a kísérőtiszt pisztollyal a lábára célzott, de hol előtte, hol mögötte csapódott a golyó a földbe. Visszarángatták a sorba, de pár méter után ismét el akart szaladni. Jött egy kozák lóháton, utolérte és lelőtte. - Most szaladj el. - mondta. Ennyi volt egy ember élete.

EMBER Esténként, Mesztegnyői Jánosi Pista tudott hegedülni, volt egy japán fogoly, és elhúzta a japán himnuszt. Könnybe lábadt a szeme, felállva hallgatta végig a himnuszt, így voltak mind, nem tudtak semmit az otthonról, nem is álmodozhattak róla, hogy egyszer haza kerülnek. Mert, ha letelik is a 10 év, amit kaptak, akkor sem engedték volna haza, legfeljebb kijelölnek a Nagy Oroszországban egy települést, és lakhely elhagyása mellet élhettek volna ott. Igaz, akkor már akár családot is alapíthattak volna.

EMBER Menekülni nem volt értelme. 400-500 km-en belül nem volt semmi. Aki mégis megpróbálta, azt elkapták és kezdte a büntetését előröl. Ha valaki kapott 10 évet és ebből letöltött 8-at és nem bírta tovább megszökött, és természetesen elkapták, ami jobb, mert különben meghalt volna, akkor kezdte előröl a 10 évet. Volt olyan fogoly, hogy kapott 10 évet először, de már 25 éve ott volt.

Sok orosz bűnöző volt velük, gyilkosok is.

Került ő is bajba, egyszer épp építkezésen dolgoztak és este hiányzott egy rab. Addig nem indultak vissza, míg a létszám nem stimmelt. Nekiálltak keresni. Meg is találta egy szobában, szét volt verve a feje. Tudták, hogy ki tette, de nem merték elárulni, mert akkor őket is megölték volna az oroszok. A pufajkája jobb oldalán meg egy nagy vörös festékes folt volt. Katonák meg azt hitték, hogy vér, és, hogy ő csapta agyon azt az embert. Hát, nem volt egyszerű tisztáznia magát. Egy olyan világban, ahol csak az erőszak az úr! Kivágták a festékes részt a pufajkából, és elküldték bevizsgáltatni. Nem hitték, hogy csak festék, de a vizsgálat őt igazolt.

Tessék, még megvan a pufajka, már 70 éve őrzöm. Emlék, naftalin között.

Á ronda eset, sokan nem is jöttek vissza.

EMBER Majd Rákosiék nem is akarták vissza engedni, nagy nehezen haza jöhettek, de meg voltak bélyegezve.

Mondanom se kell, hogy a családja is. Folyamatos megfigyelésnek volt kitéve, jelentkezni kellett a rendőrség politikai osztályán.

EMBER Hiába, ilyen világ volt, csoda, ha én ki akartam disszidálni.

Egyik volt villanyszerelő osztálytársammal elhatároztuk, elszökünk. Igaz ez 1974-ben történ.

Bátyja még 56-ban lépet le. Nem is tudom miért, de benne voltam.

Hogy mégis most itt vagyok, a karanténban az azért van, mert éppen akkor ismerkedtem meg egy lánnyal. Akkor úgy éreztem, hogy szerelmes vagyok.

Mikor egyeztetni akart Laci, hogy irány Olaszország, akkor jeleztem, hogy nem, mert most éppen szerelmes vagyok.

Erre mit csináld ez az örült? Kiment egyedül és karácsonyra Cápuából kaptam egy üdvözlő lapot. Persze onnan kivitte a bátyja Amerikába.

EMBER Jaj, erről a disszidálásról jut eszembe, 79-80-ban szakszervezettel kimentünk Ausztriába 3 napra. Két busszal mentünk, mert tanárok, tanárnők is jöttek velünk, vagy inkább mi mentünk velük, mert nem volt meg a létszám a két buszra. Na, mindegy.

Bécs mellett volt a szállásunk és az étterem is. Vacsoránál két tanárnő ült az asztalunknál, szép komótosan elővette a táskájából az egyik a Tokai aszút és kitette az asztalra. Hát kicsit ciki volt. Jött egy csinos, fiatal felszolgáló lány. Felvette a rendelést és a szemünk igen csak sokszor találkozott.

Igen tetszett!

Hordta nekem a palacsintát, ételt, italt, kéretlenül is, de nem ez volt a lényeg, ha nem az,

amikor pár nap után hazatértünk az idegen vezető elárulta, hogy mennyire félt, hogy kint maradok. Mert olyankor valamilyen retorziót kapnak /kaptak ők is.

Így éltünk abban az időben, de fiatalok voltunk.

EMBER Hihetetlen, hogy mit ki nem bírt ez az ember. Én 65 évesen semmi vagyok hozzája, igen őrájuk tényleg vigyázni kell, már ha még élnek.

Papa is kubikolt, munka után vagonokat rakott ki, hogy legyen kis pénz a családnak.

Az a 80-110 forint segítette a túlélést.

Majd lovas kocsival hordták a téglát a téglagyárból, a vagonokba a mamával.

Kellett a pénz, hiszen volt két gyerek, akit fel kellett nevelni.

EMBER Hej, istenem, istenem. Igen hívő vagyok!

Hiszek Istenben, még akkor is ha templomba igen csak ritkán látnak a papok.

Voltak is gondjaim az iskolában ez miatt is, meg, hogy a papa politikai elítélt volt.

Tanárok mind a politika az akkori hatalom szolgái voltak. Nem is volt sok lehetőségük, vagy mentek segédmunkásnak, vagy be álltak a sorban. Persze voltak, akik ezt örömmel tették.

Áldemokrácia, 32 gyerek közé betettek 10-12 proli gyereket. Na, kik mentek tovább tanulni?

Igen! Hiába tanultam, én mindig kettes osztályzatot kaptam. Nekem még a szakmát is a”Pártunk és Kormányunk” választotta.

Ez volt az a kor, amit oly sokan visszasírnak.

Hát én nem!

Én emlékszem, hogy negyed kiló kenyeret ettem meg egy kis kenyér szalonnával.

Vagy olajos kenyeret ettünk, akadt mikor cukrozott kenyeret ünnepekkor.

Ezt sírjam vissza?

Mikor ministráltam, 8-9 évesen 68-69-ben a papok már akkor is luxusban éltek. Emlékszem egyszer egy káplánnak kellet valamit segíteni, mert a születésnapját ünnepelte, az asztal tele jobbnál jobb falatokkal. Kaviár, húsok, banán, narancs.

Kik láttak abban az időben ilyen ételeket?

Akkor értettem meg, hogy vizet prédikál és bort iszik, hogy ez mit jelent.

Csoda, ha nem vonz a templom varázsa.

De egy pillanatra sem fordítottam hátat Istennek. Mindegy hogy más-más nyelven hogy hívják.

EMBER Hiszek benne, még, ha néha pörlekedek is vele.

„Az éjjel is pöröltem istennel /Szemére vetettem számtalan hibát./ Ami becsúszót a teremtés során/ Vitattam, ember isteni voltát..”

Végén megkapom a választ, és tudom, hogy így lesz most is.

EMBER Főleg a mama volt nagyon vallásos és templomba járó.

Csak járt szegényem be az iskolába, mert hívatták, hogy miért jár a gyerek templomba.

Mellette újságkihordó volt, meg alkalmi munkás. Mert a jó munkahelyeket a katonatisztek feleségei, és párt funkcionálások kapták meg. Munka meg nem volt.

Mikor aratás volt jártunk a tarlóra kalászfejeket szedni zsákokba, meg kukorica aratáskor gép által ott hagyott kukoricát összeszedni. Jó volt a baromfinak, meg a disznónak,

Akkor még nem volt EU- szabvány, moslékkal és szemes termékkel hízott meg a disznó.

Igaz volt, hogy két év alatt.

Annyian összejöttek egy disznó vágáskor, hogy kóstoló igen csak csökkentette a hús mennyiségét. Vissza is kaptuk általában a kóstolót, mikor ők vágtak.

EMBER Az idő csak ment a maga útján. Idővel mindenki megtalálta a számára kijelölt utat.

Majd jött a rendszerváltás.

EMBER Rendszerváltás? Ugyan! Papíron. Nevetséges.

Simán átmentették magukat és a hatalmat.

Szerintem azt is azért találták ki, mert már a pártagok annyit loptak, hogy nem lehetet magyarázni azt „Mindenki munkája árán gyarapodik”. Túl sok volt a felhalmozott vagyon.

EMBER Majd jött a privatizálás, meg a kárpótlási jegy. Jó, mi!?

Magán tulajdonba került, amit még nem tudtak ellopni.

Kinek volt rá pénze, kinek?

A TSZ elnöknek, meg a vezérigazgatónak, ezek a fizetésen felül csak a címért kaptak ötezer forintot.

Akkor mikor a melós 1500-2000 forintot keresett.

Nekik összejött 10-15 ezer havonta. Úgy könnyű volt ám félre tenni, amikor 40 fillér volt egy kifli meg egy zsemle, a kenyér meg 3-3,60.

Cigaretta is 4,40.

Mikor az M-7-est építették, jutott belőle a balatoni nyaralók építésére is.

Vagy mikor a lakótelepeket építették, egy-egy kocsi cement, faanyag, sóder, elment a haverokhoz, és épült a nyaraló, meg a hétvégi házak.

Így könnyű volt megvenni a kárpótlási jegyeket 30-50% ért, majd névértéken földet, gyárat, gépeket venni.

Ami meg megmaradt az a nyugati tőke kebelezte be.

Szarért-húgyért megkapta, melósnak meg mi maradt. Na, mi?

Mint a családban a hetedik gyereknek.

Gépeket eladta Afrikába. Piacot vett, igen piacot vett magának.

Ide meg elhozta a másodosztályú áruját. Nekünk ez is jó, és még most is ezt csinálják.

EMBER Kéne valamit ennem, talán valami gyümölcsöt, narancsot vagy banánt. Gyenge vagyok, meg fáradt.

Jut eszembe, banán.

Azt hitte a nép mikor a nyugati tőke betette a lábát ő is úgy fog dolgozni és élni, mint a sógorok. Mármint az Osztrák sógor.

Hát nagyot tévedett!

Pár évtized alatt sikerült tönkre vágni mindent.

Aztán lehet mondani, hogy mindenki annyit ér amennyije van neki.

EMBER Kéne kicsit pihennem, hiszen holnap is lesz egy nap.

NARRÁTOR *A 2020-ban a koronavírus végig futott a földbolygón.*

*Több millió embert fertőzött meg.*

*Nem megerősített becslések szerint, több százezer ember esett áldozatául.*

*Számos országban az egészségügy összeomlott.*

*A járványt hatalmas gazdasági válság követte, ami egy új világrend kialakulásához vezetett.*